system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre FC Olimpia Satu Mare?
assistant
FC Olimpia Satu Mare este un club de fotbal din Satu Mare, România, fondat în luna mai a anului 1921. Clubul a participat în Liga I de 6 ori în perioada comunistă și doar o dată după Revoluția din 1989. Echipa își disputa meciurile considerate pe teren propriu pe Stadionul Olimpia. Aceasta s-a retras din toate competițiile în februarie 2018 din cauza problemelor financiare care în cele din urmă au dus la desființarea oficială a echipei de fotbal. În anul 2019, clubul a fost refondat de suporteri promovând în acel an în Liga a IV-a, iar în sezonul 2022-23 a reușit promovarea în Liga a III-a.

Cronologia numelui

Istorie 
De-a lungul existenței sale Olimpia a purtat diverse nume, unele fiind utilizate înainte sau după, și de alte echipe sătmărene (Someșul, CFR, Metalul), acestea fiind: Olympia CFR, Locomotiva, Progresul, ASMD (Asociația Sportivă Muncitoresc-Dinamovistă), Sătmăreana, ACF Olimpia.

În luna mai a anului 1921. la Subcomitatul Regional Oradea al F.S.S.R. s-a prezentat o delegație care a solicitat afilierea proaspăt înființatei echipe Olimpia Satu Mare. Dintre numele fotbaliștilor legitimați cu acel prilej au ajuns până la noi următoarele: I. Mihalca, Gh. Șuta, D. Pop, E.Gross, E. Nyul, S. Frank, C. Rațiu, V. Sabău, J. Winkller, A. Șoranu, C. Hotyar, K. Kokenessi. După cinci ani Olimpia câștigă campionatul zonal și se califică în sferturile de finală ale campionatului național de fotbal, unde este eliminată de către multipla campioană Chinezul Timișoara. În 1934, Olimpia se califică în sferturile de finală ale primei ediții a Cupei României. În toamna aceluiași an se înființează Divizia "B", iar în seria a III-a participă și Olimpia CFR Satu Mare. Peste doi ani, în urma reorganizării fotbalului românesc, Olimpia ajunge în Divizia "A", dar retrogradează imediat.

După al Doilea Război Mondial urmează o perioadă tulbure, marcată de fuziuni, reorganizări și scandaluri la diviziile inferioare. Abia în anul 1974 Olimpia promovează în prima divizie, unde un an mai târziu obține cea mai bună performanță a sa din perioada divizionară a campionatului național, locul 9. După o retrogradare și o altă promovare în divizia de elită, Olimpia ajunge în 1978 în finala Cupei României, unde este învinsă. După doi ani echipa revine în "B", unde a fost printre fruntașele seriei, până în 1993 când retrogradează în divizia "C" în urma unui scandal. Peste doi ani Olimpia revine în "B", iar în 1998 promovează în "A", dar retrogradează imediat. Performanțele rămân mediocre, echipa ajungând în 2006 să retrogradeze în Liga a III-a.  Doi ani mai târziu clubul este retrogradat în Liga a IV-a din cauza problemelor financiare, iar acesta suferă o restructurare majoră.

Olimpia Satu Mare a promovat chiar în primul sezon după reorganizare și ajunge în Liga a II-a în vara anului 2013. Din acest punct rămâne o echipă obișnuită, cel mai bun rezultat fiind locul cinci în sezonul 2014-2015. În pauza competițională de iarnă a sezonului 2017-2018 clubul este depunctat cu 46 de puncte din cauza problemelor finaciare care au cauzat neplata salariilor către jucători și exclus ulterior din divizia secundă.

Ultimul președinte al echipei de fotbal Olimpia Satu Mare a fost Istvan Merkli, unul dintre suporterii echipei de fotbal și antreprenor local. Acesta i-a luat locul fostului președinte Attila Karda, care a fost demis de la echipa de fotbal.

Stadion 

Olimpia Satu Mare își joacă meciurile de pe teren propriu pe Stadionul Olimpia Daniel Prodan. Capacitatea sa este 18.000 de locuri și este administrat de municipalitățile orașului Satu Mare. Stadionul a fost inaugurat în anul 1942, după o construcție de 6 ani. Olimpia joacă în continuare pe acest stadion, de la deschidere și până în prezent.

În prezent 
Asociația Suporterilor „Voluntari Olimpiști” a înființat echipa de fotbal „Suporter Club Olimpia MCMXXI”, aceasta fiind echipa susținută de către fanii echipei Olimpia Satu Mare care s-a desființat. Echipa Olimpia MCMXXI activează în Liga a-III-A. 

Antrenorul echipei de fotbal Olimpia MCMXXI este Cristian Popa . 

În paralel cu echipa înființată de către Asociația Suporterilor „Voluntari Olimpiști”, autoritățile locale au extins activitatea Clubului Sportiv Municipal cu o ramură de fotbal. Echipa activează sub numele CSM Satu Mare, deși în anumite cercuri clubul neoficial se referă a fi CSM Olimpia Satu Mare. CSM Satu Mare activează în Liga a IV-a a campionatului județean de fotbal.

Olimpia MCMXXI își desfășoară meciurile oficiale pe Stadionul Someșul, pe când CSM Satu Mare pe Stadionul Olimpia-Daniel Prodan, deoarece Primăria Satu Mare a refuzat în repetate rânduri ca Olimpia MCMXXI să își dispute meciurile de pe teren propriu pe Stadionul Olimpia-Daniel Prodan .

Palmares 

  Liga I
 Locul 9 (1): 1974-1975

  Liga a II-a
 Campioană (3): 1973-1974, 1976-1977, 1997-1998
 Vicecampioană (2): 1935-1936, 1980-1981

  Liga a III-a
 Campioană (3): 1968-1969, 2012-2013
 Vicecampioană (2): 1994-1995, 2011-2012

  Cupa României
 Finalistă (2):  1977-1978

Lotul sezonului 2016-2017

Jucători împrumutați

Jucători importanți 
 

 Gavrilă Both
 Lajos Keizer
 Tăbăcaru Nicolae
Daniel Prodan
 Gábor Gerstenmájer
 Zoltán Ritli
 Florin Fabian
 Mircea Bolba
 Levente Paul
 Florin Gardoș
 Ervin Zsiga
 Adrian Sălăgeanu
 Sergiu Costin
 Martin Tudor
 Marian Alexandru
 Emilian Dolha
 Radu Chioreanu
 Mircea Stanciu
 Costel Mozacu

 Sorin Iodi
 Cristian Lupuț
 Claudiu Cornaci
 Iulian Roșoagă
 Cristian Ivan
 Petru Chiratcu
 Lucian Nan
 Pavel Adrian Dulcea
 Tudor Zamfirescu
 Ciprian Prodan
 Ovidiu Suciu
 Petrică Negrea
 Marcel Băban
 Andrei Mărgăritescu
 Sabin Pâglișan
 Cătălin Bozdog
 Ioan Pap-Deac
 Dumitru Dumitriu.

Antrenori notabili 
 Emerich Jenei
 Traian Ionescu
 Iosif Vigu
 Tiberiu Csik
 József Kiprich
 Tibor Selymes
 Stefan Zobromovich
 Gheorghe Staicu.

Note

Legături externe 
 Site oficial al echipei FC Olimpia Satu Mare 
 Site al grupului de suporteri Commando Oli 

Cluburi românești de fotbal
Fondări în 1921
Cluburi de fotbal din Satu Mare
Cluburi din Campionatul de Fotbal al României